Need for Speed

(The Need for Speed (1994

במשחק המקורי משנת 1994 ניתן היה לשחק ברוב כלי הרכב והמסלולים כבר מהתחלת המשחק, כאשר מטרת המשחק הייתה "לפתוח" את יתר תכולת המשחק על ידי ניצחון בטורנירים. גרסה זו הייתה הראשונה להכיל מרדפי משטרה - מוטיב שילווה את המשך הסדרה. משחק זה היה גם הניסיון הראשון מבין שני הניסיונות (כאשר השני הוא Porche Unleashed) לספק סימולציה מציאותית של פיזיקת נהיגה וביצועים, ללא אלמנטים של משחקי Arcade אחרים. חברת Electronic Arts צוותה למגזין המכוניות Road & Track כדי להתאים מספר אלמנטים הקשורים בביצועי המכוניות, בנוסף למידע נרחב אודות כל רכב, בצורת מגזין.
שנה לאחר צאת המשחק יצאה גרסה מיוחדת, הכוללת שני מסלולים נוספים, שינויים בזמן היום, וכן שיפורים גרפיים במנוע המשחק.

(Need for Speed II (1997

המשחק השני הציג כמה מהמכוניות הנדירות והאקזוטיות ביותר שיצאו באותה תקופה, לדוגמה מכונית הקונספט McLaren F1,
Ferrari F50 וגם הכיל מסלולים בשטחים כפריים באמריקה הצפונית, אירופה, אסיה ואוסטרליה. מצב מרוץ חדש הוצג, בשם Knockout, שבו המתחרים האחרונים שמגיעים לקו הסיום מנופים מהתחרות עד שנותר המנצח. סגנון המשחק נטה יותר לכיוון ה-Arcade, נוסף לעיצובי מסלול פתוחים יותר, כאשר שחקנים יכלו לראשונה לנהוג בדרכים צדדיות בשבילי בוץ, עפר וחול לצורך קיצורי דרך, מאשר בכביש עצמו.
הגרסה המיוחדת של המשחק כללה מסלול נוסף, מכוניות חדשות, וכן תמיכה במנוע GLIDE של חברת 3dfx Interactive.

(Need for Speed III: Hot Pursuit (1998

המשחק הציג לראשונה את מצב Hot Pursuit, שבו יש להתחמק מרכבי המשטרה או לחלופין לשחק את המשטרה. המשחק היה גם הראשון שאיפשר להוריד מכוניות נוספות מהאתר הרשמי של החברה. האינטליגנציה המלאכותית הייתה מתקדמת, מה שהצריך שימוש בטקטיקה כדי לעצור את המתחרה או את השחקן. הנוף הנשקף במשחק מגוון יותר: מקניונים מדבריים נרחבים לאזורים כפריים והרים מושלגים. קיימת האפשרות לכוונון מכוניות ליצירת אוירודינמיקה טובה יותר.

(Need for Speed: High Stakes (1999

המשחק הושווה רבות ל-NFSIII, הן מבחינת המסלולים שבו והן מבחינת המוזיקה, שהייתה קיימת גם במשחק הקודם. אולם, במשחק זה הוצגו מספר מצבי מרוץ חדשים - High Stakes, מצב שבו ניצחון מזכה את המנצח במכונית המפסידה, Getaway, מצב שמצריך את המשתתף לחמוק ממכוניות המשטרה בפרק זמן מסוים, Time Trap, מצב שמצריך סיום הקפה בפרק זמן מסוים, ו-Career, מצב שמאפשר שימוש בכספי זכייה במרוצים לצורך שדרוג ביצועי הרכב וקניית רכבים חדשים. משחק זה הציג אף לראשונה באופן ויזואלי את ההרס הנגרם למכונית כתוצאה מתאונות ופגיעות. לכוחות המשטרה הרודפים אחר השחקן נוסף המסוק המשטרתי, אשר ניתן היה לחמוק ממנו במנהרות או במבנים.
גרסת הפלייסטיישן כללה מספר מסלולים חדשים וכן אינטליגנציה מלאכותית משופרת, הכוללת חמישה מצבים לחסימת הרכב המתחרה.

(Need for Speed: Porsche Unleashed (2000

המשחק היה שונה מקודמיו בכך שהציג את מכוניות מתוצרת פורשה בלבד וכן סיפק מידע רחב לגביהן. המכונית ניתנה לשליטה בצורה יותר ריאליסטית מאשר במשחקים הקודמים, וניתן היה לשדרג את המכונית במרוצת השנים (1950–2000) במסגרת מצב Evolution Career. המשחק הציג גם את מצב Factory Driver, שבו ניתנת לשחקן הזדמנות לבחון את המכונית בתנאי שטח ותוך ביצוע פעלולים שונים. המשחק זכה לתשבחות עקב המידע הרב שניתן למכונית אחת, הכולל קטעי וידאו היסטוריים ותמונות פיתוח רבות. כמו כן, ביצועי הגרפיקה היו מרשימים ביותר יחסית לשנה בה פותח המשחק לדוגמה: בניגוד למשחקים הקודמים היה אפשר לראות את ידיו של הנהג.
רכב הנושא: פורשה 911 מאותן שנים

(Need for Speed: Hot Pursuit 2 (2002

המשחק הראשון לקונסולות הדור הבא, אשר שאל את סגנון המשחק מ-Need for Speed III. המשחק שם דגש על התחמקות מהמשטרה ועל מסלולים ארוכים ומגוונים יותר. אולם, הריאליזם במשחק לא היה במיטבו, שכן מצבי עצירת הנהגים בגין מהירות מופרזת לא כלל שימוש בדוקרנים או תימרונים משטרתיים לצורך ניטרול הרכבים. משחק זה היה הראשון שלא כלל מבט מתא הנהג, ועבר שינוי מוזיקלי מאסיבי בניגוד למוזיקת הרוק/טכנו שהייתה שלטת במשחקים קודמים.
רכב הנושא: למבורגיני מורצ'יילאגו

(Need for Speed: Underground (2003

המשחק הגדיר מחדש את נוסחת הצלחתה של סדרת Need for Speed. הוא מציג בפני השחקן את תת-תרבות מרוצי הרחוב והמכוניות המותאמות מראש וכן מצבי Career שמביא עלילה שלמה ו-Garage, שמאפשר לשחקנים להתאים אישית את מכוניתם עם שדרוגי ביצועים ושדרוגים ויזואלים של היצרנים המובילים בתחום. המשחק הציג גם שלושה מצבים חדשים - Drag (מרוצי קו ישר שבהם מודדים את מהירותה של המכונית בקו ישר), Drift (מרוצי החלקה שבהם צריך להחליק עם המכונית על המסלול) ו-Sprint (מרוצי משוכה שבהם צריך להגיע מנקודה א' לנקודה ב' דרך פיתולים בכביש, לעומת מרוצי הקפה קלאסיים אשר מתחילים ומסיימים את המרוצים באותה נקודה). מסלולי המרוץ אינם פזורים ברחבי העולם, כמשחקים קודמים, אלא חלק מעיר שלמה, להבדיל ממצבי הDRIFT, המתרחשים במסלול אימונים. המרוצים התרחשו בלילות, כיאה לסצנת מרוצי הרחוב המחתרתית, וכללו מכוניות המשויכות לתת-תרבות זו (בניגוד למכוניות האקזוטיות של משחקים קודמים). לדוגמה: ניסאן סקייליין GTR, טויוטה סליקה ומאזדה RX7. במשחק זה (והמשכו) הוסר מצב המשטרה, והמשחקים זכו לפופולריות עצומה וזאת בעקבות יציאת סרטי מהיר ועצבני שיצאו באותה תקופה.
רכב הנושא: ניסאן סקייליין GTR

(Need for Speed: Underground 2 (2004

משחק ההמשך ל-Underground, שבנוסף להרחבת העלילה כלל מצבים חדשים כמו Underground Racing League, סט מותאם מראש של טורנירים ו-Street X, התחרות עם שחקנים אחרים בתוך מסלולי העיר במצב החלקה DRIFT, כאשר המנצח הוא זה שמקבל יותר נקודות לאורך המרוץ. בנוסף, המשחק הציג שיטה חדשה לבחירת מרוצים, תוך שיטוט ברחבי העיר (בדומה ל-GTA) ובחירת אייקונים המעידים על מרוצים אפשריים ובנוסף לכל נוצרו שיפורים ייחודיים למכוניות אשר ייעלמו בגרסאות הבאות.
רכב הנושא: ניסאן 350Z

(Need for Speed: Most Wanted (2005

המשחק שהחזיר את אור היום ואת מצב ההתחמקות ממשטרת התנועה לסדרת Need for Speed. היה זה המשחק הראשון שיצא ל-Xbox 360, ובניגוד למשחקי ה-Underground, חזרו השוטרים והמכוניות האקזוטיות למשחק ואופציית ההתאמה האישית לא הייתה כה נרחבת וניתן המקום לעלילה מורחבת המערבת את השימוש בגרפיקת תלת מימד עם שחקנים חיים. העלילה עצמה, בה השחקן מגלם נהג מרוצים מתחיל השואף לנצח את האלוף, כללה מצב בלאקליסט, שבו על השחקן לגבור על 15 נהגים שהם:

15. סוני - פולקסווגן גולף GTI.

14. טאז -  לקסוס IS300.

13. ויק - טויוטה סופרה.

12. ליזי - מאזדה RX8.

11. ביג לו - מיצובישי אקליפס.

10. ברון - פורשה קאיימן S.

9. ארל - מיצובישי לנסר איבולושן 8.

8. ג'וולז - פורד מוסטנג GT.

7. קימיקאזה (או בקיצור שמו: קייז) - מרצדס - בנץ CLK500.

6. מינג - למבורגיני גאיארדו.

5. וובסטר - שברולט קורבט.

4. ג'יי וי - דודג' וייפר.

3. רוני - אסטון מרטין DB9.

2. בול - מרצדס - בנץ SLR מקלארן.

1. רייזר - ב.מ.וו M3.
והמנצח יקבל פרס כספי ואת המכונית של הנהג שאותו ניצח וזאת כדי "לפתוח" שדרוגים, מסלולים ומכוניות. גרפיקת המשחק המשופרת כללה אפשרות לגרום נזק לרכוש. בהתאם להצלחה בשלבי המשחק, ניתן לשדרג את המכונית או אף להחליפה לדגם חזק יותר.
למשחק יצאה גרסה מיוחדת הכוללת מסלולים ואתגרים חדשים, כמו גם רכבים נוספים וסצינות מאחורי הקלעים.
רכב הנושא: ב.מ.וו M3 GTR

(Need for Speed: Carbon (2006

המשחק החזיר את מרוצי הרחוב בשעות הלילה וכן מצבי הDrift, זאת בשעה שהוא משלב את מרדפי המשטרה וכלי רכב שהוצגו ב-Need for Speed: Most Wanted. בנוסף, המשחק מציג את מצב Autosculpt, שמאפשר עיצוב מדויק יותר של חלקי הרכבים, והמשחק גם מאפשר לראשונה יצירת צוות שעוזר לשחקן במרוצים השונים, כאשר "בלוקר" הוא איש צוות שחוסם את המכונית שמולו, "דראפטר" הוא איש הצוות שמפנה לשחקן דרך לקבלת מהירות גבוהה יותר, ו-"סקאוט" הוא איש הצוות שמאפשר גישה למסלולים הקצרים ביותר.
רכב הנושא: אאודי R8 שנקראה אז "אאודי לה מאן קוואטרו"
מצב מרוצי הDRAG אינו מופיע במשחק, אם כי נוספה אפשרות ל"קרבות קניון", בהם מתחרה השחקן כנגד יריבו למרגלות קניון. גם למשחק זה יצאה גרסה מיוחדת הכוללת מסלולים ורכבים נוספים.

(Need for Speed: ProStreet (2007

משחק המרוצים הזה הלך קצת יותר לכיוון הריאליסטי ומאפשר נסיעה במסלולי מרוץ סגורים ואמיתיים, והכולל גרפיקה משופרת (מצבי הרס ריאליסטיים. כמו: פגוש מתפרק) ופיזיקה מתקדמת. השחקן משחק נהג מרוצים ושמו "ריין קופר".
מצב Autosculpt הורחב לכדי הוספת אלפי שיפורים וביצועים לרכב, ומצב כוונון הרכב (Performance Tuning) מקבל שדרוג משמעותי בצורה כזאת, שמאפשר לבחון את הרכב במנהרת רוח לצורך התאמת הביצועים. 
ישנם גם מצבי מרוץ חדשים בנוסף למרוצי הדראג והדריפט ונוספו מצבי מרוץ חדשים: ספיד, אתגר מהירות שבדומה למצב הספידטראפ במשחקים אחרונים בסדרה מצריך נסיעה במהירות הגבוהה ביותר כדי לנצח,גריפ, מצב מרוצי הקפות במשחקים אחרונים, שבו על ריין לעשות כל מה שאפשר כדי לסיים ראשון, בין אם זה לנגוח במכוניות המתחרות, לחסום אותם או אפילו להוריד אותם מהכביש, שואודאון, שבו על הריין לנצח בטורנירים עם כל המצבים על מנת לזכות בהרבה כסף, וצ'אלנג', שבו על ריין להתחרות בכל המצבים עם מכוניות שלא בבעלותו ובסוף יום המרוץ ריין צריך לבחור אחת מתוך שתי המכוניות שמציעים לו. בדומה ל משחק ה-MOST WANTED ישנם מרוצים שכדי לקבל את מכוניתו של הנהג צריך לנצח במרוצים. הנהגים הם:
קארול מונרו-אלוף מרוצי הדראג-פורד מוסטאנג GT
אקי קימורה-אלוף מרוצי הדריפט-מאזדה RX7
נייט דנבר-אלוף מרוצי הספיד-פונטיאק GTO
ריי קריגר-אלוף מרוצי הגריפ-ב.מ.וו M3 E96
ריו וואנטנובי-אלוף טורנירי השואודאון-מיצובישי לנסר איוולושן 10
רכב הנושא: ניסאן GTR. בגרסה המוגבלת רכב הנושא הוא מאזדה RX7.

(Need for Speed: Undercover (2008

הכותר כולל מרוצים בסביבה פתוחה ומצב קרב על הכביש הראשי, כמו גם מכניקה חדשה לגמרי וסגנון משחק שמזכיר את Need for Speed: Most Wanted. העלילה נסובה סביב שני צידי החוק, כאשר השחקן - שוטר סמוי - צריך להסתנן לשורות מרוצי הרחוב כדי לעצורם להורידם מהכביש.
רכב הנושא: פורשה 911 GT2

(Need for Speed: Shift (2009

המשחק מתמקד במרוצי מכוניות חוקיים במסלולי מרוץ מציאותיים ברחבי העולם. סגנון הכותר הוא דמוי סימולציה אשר מיועד לשחקנים ברמה גבוהה יותר, וסוף סוף מאז Porche Unleashed, המשחק מביא את נקודת המבט מתוך תא הנהג. בניגוד למשחקים האחרים בסדרה אין אפשרות להסתובבות חופשית, ויש צורך לעבור ארבע סדרות מרוצים מקצועיות כדי להגיע לסדרת המרוצים האולטימטיבית. כדי לעבור בסדרות המרוצים יש להרויח "כוכבים" שמשיגים כשמבצעים מרוצים - ברוב המרוצים יש 5 כוכבים, כאשר מקבלים נקודות על נסיעה בקו המרוץ, פגיעה במתמודד, עקיפת מתמודד ללא כל נגיעה בו, עקיפת מתמודד בעזרת מגע ו"רכיבה" על מהירותו של מתמודד. לכל סדרה יש מגוון מכוניות תואמות משלה. מכונית הנושא: ב.מ.וו M3 GT2.

(Need for Speed: Hot Pursuit (2010

המשחק הבא בסדרה מתואר כתוספת מהפכנית לזיכיון המשחקים, והוא יצא ב-16 בנובמבר 2010. כנרמז משמו, המשחק חוזר לשורשיו ומתמקד במרוצי מכוניות ובמרדפי משטרה, תוך שימוש ברכבים קבועים וללא כל התאמות אישיות המוכרות מכותרים כדוגמת Underground. הקדימון הראשון למשחק יצא בתערוכת E3. בנוסף, המשחק זכה בפרס "משחק המרוצים הטוב של השנה" בתערוכה, טרם צאתו.
לשני הצדדים, נהגי מכוניות המרוץ ונהגי המשטרה, יש אפשרות לשלוט במספר כלים אשר יאפשרו את חסימת הצד השני, בין היתר שימוש בפעימה אלקטרומגנטית, קריאה למחסומים ומסוקי משטרה, ושימוש בדוקרנים לניטרול הרכב הרודף/הנרדף. כמו כן, אין במשחק זה מצב CIRCUIT אך נוסף מצב Autolog, מערכת המאפשרת רשימת התקדמותו של השחקן לאורך המשחק וכן אינטראקציה בינו לבין שחקנים אחרים במצב מקוון. רכבי הנושא: פגאני זונדה צ'ינקווה, למבורגיני רוונטון (ניידת משטרה). בגרסה המיוחדת הפגאני בצבע כסוף.

(Need for Speed: Shift 2 Unleashed (2011

משחק המשך ל-Need For Speed Shift שיצא ב-24 במרץ 2011, כחלק מסדרת מרוצים חדשה מבית Need for Speed אשר לא נושאת את שם הזיכיון. המשחק מתמקד בסימולציה כמו קודמו, והוא כולל גרפיקה מציאותית יותר מקודמיו ועובד על מנוע גרפי חדש לגמרי בשם "Massive" המאפשר מרוצי לילה בחושך, ערכת מרוצים לכל מכונית, מצב TUNING TEST שבו בודקים את המכונית ישר אחרי שכווננה ותצוגה ריאליסטית יותר של מצלמת תא הנהג מתוך הרכב. רכבי הנושא: ניסאן GTR, מזראטי גראנטוריסמו S (שתיהן מכוניות מרוץ)

(Need for Speed: The Run (2011

משחק המשך של Need for Speed שיצא ב-15 בנובמבר 2011. המשחק הוכרז רשמית על ידי Need for Speed ​​באמצעות פרופיל פייסבוק הרשמי שלהם. המשחק מציג את המנוע הגרפי Frostbite 2, שיהפוך את המשחק לריאליסטי יותר. במשחק אתם תשחקו את "ג'ק רודוק", הוא מסובך עם מאפיה ששמו "מרקוס בלקוויל" שרוצה להרוג אותו לכן הוא יוצא למרוץ מסן פרנסיסקו לניו יורק כדי להרוויח מספיק כסף כדי להחזיר להם.
המשחק יהיה בכמה ערים כמו לאס וגאס, שיקגו, דנבר, דקוטה ועוד. מכונית הנושא: שאלבי GT500, למבורגיני אוונטאדור (במהדורה המוגבלת)

(Need for Speed: Most Wanted 2 (2012

משחק המשך ל-Need for Speed: Most Wanted, יצא ב-30 באוקטובר 2012. במשחק זה חזר מצב CIRCUIT וגם כולל הסתובבות חופשית ברחבי מדינה שלמה, וכדי להשיג מכוניות צריך רק למצוא אותם, או להתחרות במרוצי MOST WANTED. שבדומה למרוצי Blacklist שהיו במשחק עליו הוא מבוסס הנהג צריך להתחרות מול עשרה נהגים אנונימים שנוהגים במכוניות נדירות מאוד ואחרי שמנצחים אותם צריך להורידם מהכביש כדי להשיג את מכוניתם. כדי לתקן את המכונית או להחליף צבע צריך לעבור בתוך תחנת דלק. לכל מכונית יש 5 מרוצים משלה, כאשר מנצחים במרוצים השחקן מקבל שיפורים לרכב. התווספו מצב ספיד ראן שבו צריך להגיע במהירות ממוצעת יותר גבוהה כדי לנצח ואמבוש שבו צריך לברוח מהמשטרה הכי מהר. אם נעצרת על ידי המשטרה תחזור אוטומטית למקום המחבוא של מכוניתך. רכבי הנושא: פורשה 911 קאררה S, אסטון מרטין ונטאג' S

(Need for Speed: Rivals (2013

יצא לאור ב-22 בנובמבר 2013. פותח על ידי היצרנית גוגל, המשחק משלב בין ה-MOST WANTED 2 ל-HOT PURSUIT. ההסתובבות החופשית, השיפורים, ותחנת הדלק מה-MOST WANTED 2, והאופציה לשחק את השוטר והנשקים מה-HOT PURSUIT. במשחק הזה יש גם אופציה לשחק שוטר אוכף ושוטר סמוי ודגמי פרארי והשיפורים העיצוביים חזרו. רכבי הנושא: פרארי F12 וקוניגסג אג'רה R (ניידת משטרה)

(Need For Speed (2015

משחק הממשיך את הסדרה אשר יצא לראשונה לאור ב-3 בנובמבר לפלייסטיישן 4 ול-Xbox One. כמו כן, ב-15 במרץ 2016 שוחררה גרסה לווינדווס. משחק זה דרש חיבור לאינטרנט לאורך כל זמן המשחק.

Need For Speed: Payback

יצא לאור ב-10 בנובמבר 2017 לMicrosoft Windows, פלייסטיישן 4 ו-Xbox One ופותח על ידי Ghost Games. המשחק הינו משחק עולם פתוח שעלילתו מתרחשת בנבאדה, כשמטרת שלוש הדמויות שבו (שניתן לשחק בתור שלושתן במהלך המשחק) היא ליצור סצנות הדומות לאלו של סרטי אקשן. על כן יש התמקדות רבה במשחק בנהיגה מסוג זה.
המשחק כולל חילופים במצבי יום ולילה באופן הדומה למצבי האור השונים במשך 24 שעות היממה, ובניגוד לקודמו בסדרה- גם מצב משחק לשחקן יחיד ללא חיבור לאינטרנט.

Need For Speed: Heat

יצא לאור ב-נובמבר 2019 ל-Microsoft Windows, פלייסטיישן 4 ו-Xbox One ויפותח על ידי Ghost Games. המשחק יהיה משחק עולם פתוח שעלילתו תתרחש בעיר מיאמי.

(Need for Speed: V-Rally (1997

משחק מרוצי מכוניות ראלי. כאשר הזכויות ליציאת המשחק V-Rally נקנו מהחברה האירופאית Eden Studios, בסוף שנת 1997 יצא הכותר בשם חדש.

(Need for Speed: V-Rally 2 (1999

יצא בשנת 1999 לנינטנדו 64 ולמחשב האישי מבית חברת SEGA, לאחר שהגרפיקה בו שופרה מעט וכך גם התפריטים מהגרסה הקודמת. המשחק כלל מרוצים במדינות כאוסטרליה, פינלנד, ספרד, קניה, אנגליה ושווייץ וכלל כלי רכב כפיג'ו 206, פיג'ו 306, סובארו אימפרזה, סיטרואן קסארה, יונדאי קופה, מיצובישי לנסר אבולושן, טויוטה קורולה, פורד פוקוס ואחרות.

(Motor City Online (2001

אף על פי שלא נשא בחובו איזכור לסדרת Need for Speed, המשחק - שיצא בסוף 2001 - איפשר משחק ברשת וכלל מכוניות "שרירים" ו"קופה" מ-שנות ה-30 ועד שנות ה-70. המשחק איפשר לשחקנים להתחרות זה בזה דרך רשת האינטרנט וכן להתאים אישית את הנהג, המוסך ואת כלי הרכב. שרת Motor City Online נסגר בשנת 2003.

(Need for Speed: Underground Rivals (2005

במהלך שנת 2005 יצא המשחק לקונסולת ה-PlayStation Portable, וכלל בנוסף למה שהוצג במשחקי ה-Underground גם מכוניות "שרירים" כדוגמת דודג' צ'ארג'ר משנת 1969 ופורד מוסטנג משנת 1967.

Need for Speed: Most Wanted: 5-1-0

המשחק יצא לקונסולת ה-PlayStation Portable, וכלל מצב Tuner Takedown, שבו ניתן היה לשחק את השוטרים (מה שהוצג לראשונה ב-Need for Speed III). המונח "5-1-0" מתייחס לכינוי המשטרתי למרוצי רחוב.

Need for Speed: Carbon: Own the City

בדומה ל-Need for Speed: Most Wanted 5-1-0, גם משחק זה הוא לקונסולת PlayStation Portable, ובהבדל מגרסאות המשחק האחרות מאפשר נהיגה לאורך מסלולים נרחבים יותר (כמו ב-Need for Speed: Most Wanted).

(Need for Speed: World Online (2010

משחק שפותח בלעדית למחשבי ה-PC. סגנון המשחק מבוסס על זה שב-Most Wanted ו-Carbon - כלומר, מרוץ בלתי חוקי ומרדפי משטרה, בנוסף למפות הערים המופיעות במשחקים הללו, כאשר הוא מוסיף אלמנטים לריבוי משתתפים ברשת. בסוף חודש יולי 2010 יצאה הגרסה הסופית של המשחק לקהל הרחב.
בתאריך ה 14 ביולי 2015 מפתחי המשחק סגרו את המשחק לתמיד לצד משחקי אונליין נוספים של EA כמו FIFA World ו- Battlefield Online, הטענה של EA בנושא הייתה שהשרתים של המשחק לא היו מתקדמים מספיק והיו המון לאגים אז במקום להמשיך לנסות עם המשחק הזה לסגור אותו ולהתכונן למשחק החדש בסדרה NEED FOR SPEED 2015 שאמור להחליף את Need For Speed World.
אירוע הפרדה מהמשחק היה עצום כל DLC שהיה במהדורה מוגבלת נפתח לכולם, מגוון המכוניות גדל בענק, מסלולים חדשים ומיוחדים לכבוד האירוע נפתחו ומקומות מסוימים במפה עברו שינוי כגון רמפות שלג ומספר דברים שנועדו לשחקנים שיוכלו ליהנות מהיום האחרון, ולבסוף כ 10 דקות לפני סגירת המשחק כל השחקנים פשוט עצרו נעמדו בשורות ארוכות על כל המפה והביטו לשמיים שהתמלאו בזיקוקים תוך כדי שאנשים כותבים בצ'אט הודעות פרדה מהמשחק ומהשחקנים עד שלכולם הופיע מסך שחור עם הודעה שהמשחק קרס ואי אפשר היה לחזור אליו יותר.
מאז הסגירה של המשחק אנשים פיצחו קודים של המשחק הקימו גרסת OFFLINE של המשחק שמתרחשת נגד המחשב וצ'יטים של כסף שיחסכו לשחקנים הוותיקים להתחיל הכל מחדש וכיום מעריצים של המשחק מקיימים עצומות שיחזירו את המשחק ובעוד שהמעריצים הקצת יותר חכמים מנסים לשקם אותו בעצמם ולפתוח אותו לקהל הרחב בגרסת אונליין שהם מנסים לפתח.

(Need for Speed: Nitro (2009

משחק בסגנון ארקייד המיועד לקונסולות של חברת נינטנדו: ה - Wii ו-Nintendo DS, והוא שם דגש יותר על מהירות והנאה מאשר ריאליזם והתאמה אישית. רכבי הנושא הם: למבורגיני רוונטון ודודג' צ'ארג'ר.

Need For Speed No Limits

משחק זה יצא למכשירי סלולר וטאבלטים התומכים במערכות ההפעלה iOS של אפל (Apple) ואנדרואיד, יצא בסוף 2014, מכונית הנושא היא: פורד מוסטאנג GT.